م ئیوشم خاسم ، ت باوه‌ڕ مه‌که
خه‌یالم فیشتر، ده‌ر وه ده‌ر مه‌که
له ناو په‌ژاره ، گم بوى شه‌وه‌یلم
ت را روژه‌یلم ، دیده ته‌ڕ مه‌که
خه‌ت وه خه‌ت خوه‌نیم، نامه‌ی ئه‌سره‌یلد
بی م نه وه‌ی و، نه‌ چه‌مه‌ر مه‌که
حه‌والد پرسیم ، وه‌تن بیماری
له شوونم سیه ، ت له‌وه‌ر مه‌که
م سه‌رگه‌ردانم ، له وینه‌ی که‌پوو
ت ئاڵه‌م گشتی، باخه‌وه‌ر مه‌که
جووانی بار کرد، زه‌وقم حه‌راج بوى
ت فکر باخ بی سه‌مه‌ر مه‌که
یه منم گمم، له‌ناو بی که‌سی
یه منم ، منم، ت باوه‌ڕ مه‌که
جه‌لال کووهی
